ད་ལྟའི་ཆར་བརྗོད་བཞིན་པ་ནི་བོད་ཀྱི་གདོད་མའི་ཆོས་ལུགས་ཏེ་རིགས་པའི་གཞུང་ལུགས་མ་གྲུབ་ཅིང་དམངས་ཁྲོད་དུ་དར་བའི་ཆོ་གའི་རང་བཞིན་ཅན་གྱི་ཆོས་ལུགས་དང་ནང་པ་སངས་རྒྱས་ཀྱི་ཆོས་ལུགས་གཉིས་ལྷན་དུ་བསྲེས་པའི་བོན་པོའམ་ཡང་ན་ནང་བསྟན་ཆོས་ལུགས་ཀྱི་བྱེ་བྲག་ཏུ་གྱུར་པའི་བོན་པོའི་ཆོས་དེ་ཡིན་པ་དང༌།བོན་པོ་ཟེར་བ་ནི་ལོ་རྒྱུས་ཐོག་ཡང་སྙིང་ཆོས་ལུགས་གང་འདྲ་ཞིག་ལ་ངོས་འཛིན་དགོས་མིན་ཐད་དཔྱད་བརྗོད་བྱས་པའི་རྩོམ་ཡིག་ནི་ངེད་ཅག་གི་མཐོང་ཐོས་ཡུལ་ལས་འདས།དེར་བརྟེན་ངེད་ཅག་གི་ད་ལྟའི་ངོས་འཛིན་དེ་ཡང་སྐབས་རེར་ཆོས་འབྱུང་ལོ་རྒྱུས་ཀྱི་ཟིན་ཐོ་དེ་དང་དབྱེ་མཚམས་རིང་དུ་འགྲོ་བཞིན་ཡོད་པ་རེད།